Փիթ Կեյզեր

Փիթեր Յոհաննես Կեյզեր (, ), առավել հայտնի է որպես Փիթ Կեյզեր (), նիդերլանդցի ֆուտբոլիստ, խաղացել է գրոհող կիսապաշտպանի և հարձակվողի դիրքերում։ Հանդես է եկել Ամստերդամի «Այաքս» ֆուտբոլային ակումբում, կարողացել դառնալ ակումբի լեգենդներից մեկը։ 1960 թվականից մինչև 1975 թվականը խաղացել է «Այաքսում»՝ անցկացնելով 365 խաղ, կարողացել է դառնալ 146 գոլի հեղինակ.

Նիդերլանդների վեցակի չեմպիոն, Նիդերլանդների գավաթի հնգակի չեմպիոն, Չեմպիոնների Լիգայի եռակի չեմպիոն, Եվրոպայի սուպերգավաթի կրկնակի չեմպիոն և Միջմայրցամաքային Գավաթի հաղթող։

Նիդերլանդների ազգային հավաքականում անցկացրել է 34 խաղ՝ դառնալով 11 գոլի հեղինակ։ 1974 թվականին արժանացել է աշխարհի ֆուտբոլի առաջնության արծաթե մեդալին։

Կենսագրություն

Մարզիկի կարիերա 
Փիթ Կեյզերը իր կարիերան սկսել է 1960 թվականին Ամստերդամի «Այաքս» ակումբում։ Դեբյուտը ակումբում կայացել է 1961 թվականի փետրվարի 5-ին «Ֆեյենորդ» ակումբի դեմ խաղում։ Կեյզերը միանգամից կարողացել է դառնալ ակումբի հիմնական կազմի խաղացող։ Փիթը 15 խաղերում կարողացել է դառնալ 6 գոլի հեղինակ։ Հոլանդիայի 1961/62 մրցաշրջանում նա անցկացրել է 23 խաղ՝ դառնալով 12 գոլի հեղինակ։ Իր կարիերայի սկզբին Փիթը կարող էր հրաժեշտ տալ ֆուտբոլին. 1964 թվականի մարտի 25-ին «ԴՎՍ» ակումբի դեմ խաղում Փիթը կարցրել է գիտակցությունը։ Հիվանդանոցում պարզ դարձավ, որ նա ուղեղի ցնցում է ստացել։ Վտանգավորը այն էր, որ Փիթը հնարավոր էր ուշքի չգար։ 1964 թվականի դեկտեմբերի 13-ին կայացած վիրահատությունից հետո նա ապաքինվեց։

Հոլանդիայի 1964/65 մրցաշրջանում Փիթը անցկացրեց 12 խաղ՝ դառնալով 3 գոլի հեղինակ։ 1965/66 մրցաշրջանում առաջին անգամ «Այաքս»ի հետ միասին հաղթեց  առաջնությունում։ Այդ առաջնությունում Փիթը անցկացրեց 28 խաղ՝ դառնալով 13 գոլի հեղինակ։ 1966/67 և 1967/68 մրցաշրջանում Կեյզերն արժանացավ Հոլանդիայի չեմպիոնի տիտղոսին, իսկ 1967 թվականին կարողացավ դառնալ Հոլանդիայի գավաթի չեմպիոն։ Մրցաշրջանի եզրափակչում «Այաքսը» 2:1 հաշվով հաղթեց «Բրեդա» ակումբին։

1970 թվականից սկսվեցին Փիթի ոսկե տարիները։ Կեյզերը դարձավ ակումբի անբաժանելի մասը, Յոհան Կրոյֆի հետ կազմնած դուետը լավագույնն էր հոլանդական առաջնությունում։ Ակումբը կարողացել է հաղթել 1969/1970, 1971/1972 և 1972/1973 մրցաշրջաններում, իսկ Փիթը դարձավ 1970, 1971 և 1972 Հոլանդիայի գավաթակիր։

1971 թվականից մինչև 1973 թվականը Կեյզերը կարողացավ դառնալ Չեմպիոնների լիգայի եռակի չեմպիոն, իսկ 1972 և 1973 թվականներին արժանացավ Եվրոպայի սուպերգավաթի տիտղոսին։ 1972 թվականին՝ մասնակցելով և հաղթելով Միջմայրցամաքային առաջնությանը, Փիթը իր տիտղոսներին գումարեց ևս մեկը։

Ընդհանուր հաշվարկով Կեյզերը «Այաքս»ում անցկացրել է 490 խաղ, որոնցից 365-ը Հոլանդիայի առաջնությունում։ Փիթի հեղինակած 189 գոլերից 146-ը գրանցվել է Հոլանդիայի առաջնությունում։ «Այաքսում» անցկացրած իր վերջին մրցաշրջանում անցկացրել է 5 խաղ՝ դառնալով 1 գոլի հեղինակ։ 1975 թվականին Փիթ Կեյզերը ավարտեց կարիերան։

2001 թվականից մինչև 2006 թվականը Փիթը աշխատել է հարազատ ակումբում՝ «Այաքսում», որպես սկաուտ։ Նա թիմի համար փնտրում էր տաղանդավոր պատանիների, որոնք   ֆուտբոլիստ դառնալու պոտենցիալ ունեին։

Կարիերան ազգային հավաքականում 
Փիթի դեբյուտը ազգային հավաքականում կայացել է 1962 թվականի սեպտեմբերի 5-ին Նիդերլանդական Անտիլյան կղզիների ֆուտբոլի ազգային հավաքականի դեմ խաղում։ Խաղն ավարտվել է 8:0 հաշվով՝ ի օգուտ Հոլանդիայի։ Խաղում Փիթը աչքի է ընկել մեկ գոլով։ Հոլանդիայի ազգային հավաքականի կողմից Կեյզերը հրավիրվեց մասնակցելու1974 թվականին կայացած Աշխարհի առաջնությունում։ Առաջնության եզրափակչում Հոլանդիան 2:1 հաշվով պարտվեց Գերմանիայի ընտրանուն։ Ընդհանուր հաշվով անցկացրել է 34 խաղ՝ դառնալով 11 գոլի հեղինակ։ Վերջին խաղը կայացել է 1974 թվականի հունիսի 19-ին Շվեյցարիայի ազգային հավաքականի դեմ խաղում, որն ավարտվել է 0:0 հաշվով։

Արդյունքում։ 34 խաղ / 11 գոլ; 15 հաղթանակ, 4 ոչ-ոքի, 11 պարտություն

Ձեռքբերումնեչ

Ակումբային 
  Նիդերլանդների ազգային հավաքական
 1974 թվականի Աշխարհի առաջնության արծաթե մեդալակիր։

  «Այաքս» (Ամստերդամ)
 1966, 1967, 1968, 1970, 1972, 1973 թվականների Նիդերլանդների չեմպիոն։
 1961, 1963, 1969, 1971 թվականների Նիդերլանդների առաջնության արծաթե մեդալակիր։
 1974, 1975 թվականների Նիդերլանդների առաջնության բրոնզե մեդալակիր։
 1961, 1967, 1970, 1971, 1972 թվականների Նիդերլանդների գավաթի հաղթող։
 1968 թվականի Նիդերլանդների գավաթի ֆինալիստ։
 1970/71, 1971/72, 1972/73 թվականների Եվրոպայի առաջնության հաղթող։
 1968/69 թվականի Եվրոպայի առաջնության ֆինալիստ։
 1972, 1973 թվականի Եվրոպայի առաջնության հաղթող։
 1972 թվականի Միջմայրցամաքային առաջնության հաղթող։

Անձնական 
 1971, 1972 թվականներին արժանացել է Ոսկե Գնդակին։
 Ընդգրկվել է Հոլանդիայի առաջնության լավագույն հարձակվողների ցանկում (15-րդ տեղ),146 գոլ։

Ելույթների վիճակագրություն

Ծանոթագրություններ

Արտաքին հղումներ 
 
 Պրոֆիլը worldfootball.net կայքում 
 Վիճակագրությունը ըստ voetbalstats.nl կայքի
 Վիճակագրությունը ըստ vi.nl կայքի 
 

Հոլանդացի ֆուտբոլիստներ
Այաքսի ֆուտբոլիստներ
Թոքի քաղցկեղից մահացածներ